N.S.S ACATIVITIES REPORT

SESSION 2024-2025

|  |  |  |  |  |
| --- | --- | --- | --- | --- |
| Sr. No | N.S.S CAMP | Date/ Period | Volunteers Participated | Location |
| 01 | First One Day Camp | 13-01-2025 | 130 | College and Nearby Area |
| 02 | Second One day Camp | 05-03-2025 | 140 | College and Nearby Area |
| 03 | Seven Days Camp | 18-24 March 2025 | 100 | Paiga Village |

सप्तदिवसीय शिविर रिपोर्ट

राजकीय महिला महाविद्यालय महेंद्रगढ़ की राष्ट्रीय सेवा योजना इकाई प्रथम तथा इकाई द्वितीय द्वारा सत्र 2024- 25 का सप्तदिवसीय शिविर ग्राम पायगा में दिनांक 18.3.2025 से 24.3.2025 तक आयोजित किया गया। इस शिविर में दोनों ही इकाइयों की लगभग 53- 53 छात्राओं ने भाग लिया। शिविर का शुभारंभ 18.3.2025 को मुख्य अतिथि एवं महाविद्यालय के पूर्व प्राचार्य श्री संजय जोशी ने हरी झंडी दिखाकर किया। मुख्य अतिथि ने सप्त- दिवसीय शिविर में संभावित कार्यों की रूपरेखा की सराहना की तथा बताया कि राष्ट्रीय सेवा योजना के शिविरों में भाग लेने से छात्रों में न केवल देश-प्रेम की भावना एवं सामूहिक रूप से कार्य करने की क्षमता विकसित होती है अपितु सामाजिक एवं नागरिक जिम्मेदारी की भावना भी विकसित होती है तथा छात्रों के व्यक्तित्व को निखर कर भविष्य में उन्हें और अधिक कर्तव्यनिष्ठ, संवेदनशील एवं जिम्मेदार नागरिक बनाया जाता है। महाविद्यालय के प्राचार्य श्री महेंद्र सिंह ने इस प्रकार के शिविरों को आयोजित करने की आवश्यकता पर प्रकाश डालते हुए स्वयंसेविकाओं को अपने विकास हेतु इस अवसर का भरपूर फायदा उठाने के लिए प्रोत्साहित किया तथा समाज एवं राष्ट्र के प्रति अपने कर्तव्यों का पालन करने के लिए शपथ दिलवाई। आज के सायंकालीन सत्र में सिविल कोर्ट महेंद्रगढ़ में कार्यरत लीगल एडवाइजर पूजा यादव ने समाज में महिलाओं के विरुद्ध हो रही अप्रिय घटनाओं का उल्लेख करते हुए उनके निवारण विषय पर विस्तृत चर्चा की तथा भारतीय संविधान में उल्लेखित विभिन्न धाराओं के बारे में छात्राओं को जानकारी दी। द्वितीय दिन प्रातः कालीन सत्र में स्वयंसेविकाओं ने पायगा ग्राम में घूम कर प्लास्टिक मुक्त अभियान चलाया,जिसके माध्यम से छात्राओं ने लोगों को पॉलिथीन आदि का प्रयोग न करने के लिए जागरूक किया। तत्पश्चात नरसिंह मंदिर परिसर में तथा मंदिर के आस-पास साफ-सफाई का कार्य किया। सायंकालीन सत्र में सेल्फ हेल्प ग्रुप बवानिया की संचालिका रेनू यादव ने भोजन में "मिलेट्स का प्रयोग" विषय पर स्वयंसेविकाओं के साथ अपने विचार सांझा किया। उन्होंने घर में ही आसानी से बनाए जा सकने योग्य बाजार निर्मित नमकीन उपमा आदि बनाने की विधि छात्रों को सिखलाई। तीसरे दिन प्रातः कालीन सत्र में स्वयंसेविकाओं ने स्वच्छता अभियान चलाया। यह एक राष्ट्रव्यापी अभियान है जिसका उद्देश्य गालियों एवं सड़कों की सफाई तथा गंदगी का उन्मूलन कर ग्रामीण जीवन की गुणवत्ता में सुधार लाना है। आज के स्वच्छता अभियान के तहत स्वयं- सेविकाओं ने ग्रामस्थ सार्वजनिक स्थानों पर श्रमदान कर लोगों को अपने घरों के आस-पास स्वच्छता रखने का संदेश दिया। सायंकालीन सत्र में सिविल हॉस्पिटल महेंद्रगढ़ में कार्यरत मेडिसिन डॉक्टर श्री अनिल कुमार शर्मा ने ' टी. बी तथा एड्स के कारण एवं उनके निवारण' विषय पर छात्राओं को विशेष जानकारी दी। चतुर्थ दिन प्रातः कालीन सत्र में स्वयंसेविकाओं ने बादरवाल सिटी में श्रमदान के उपरांत नशा मुक्ति अभियान चलाकर लोगों से किसी भी प्रकार का नशा न करने की अपील की। छात्राओं द्वारा नशा मुक्ति विषय पर आज कविता प्रतियोगिता भी आयोजित की गई जिसमें छात्रा मुस्कान बीए तृतीय वर्ष तथा रजनी बीए द्वितीय वर्ष का प्रदर्शन सर्वोत्तम रहा। सायंकालीन सत्र में महिला एवं बाल विकास विभाग की महिला सुपरवाइजर श्रीमती चंचल एवं श्रीमती सुनीता द्वारा महिलाओं एवं बच्चों के विकास हेतु भारत सरकार द्वारा संचालित विभिन्न योजनाओं एवं पोषण संबंधी जानकारियां दी गई। पांचवें दिन स्वयंसेविकाओं ने महाविद्यालयस्थ एन.एस.एस वाटिका में उगी हुई खरपतवार को उखाड़कर एवं वृक्षों की कटिंग कर वाटिका को सुंदर बनाया। तत्पश्चात रेड क्रॉस विभाग नारनौल के प्राथमिक उपचार प्रशिक्षक श्री पवन एवं श्री शुभम ने छात्राओं को प्राथमिक चिकित्सा की ट्रेनिंग दी। सायंकालीन सत्र में राजकीय महाविद्यालय कंवाली रेवाड़ी में वाणिज्य विभाग में नियुक्त असिस्टेंट प्रोफेसर श्री तीर्थराज शर्मा ने 'भारतीय अर्थव्यवस्था में परिवर्तन उसके कारण एवं प्रभाव' पर विस्तृत व्याख्यान दिया। छठे दिन शारीरिक श्रम के अंतर एमएससी ज्योग्राफी की छात्रा निकिता द्वारा स्वयंसेविकाओं को आत्मरक्षा संबंधी गुर सिखाए गए,तत्पश्चात मतदाता जागरूकता रैली निकालकर लोगों को अपने मत का प्रयोग करने के लिए जागरूक किया गया। सायंकालीन सत्र में प्रसिद्ध समाजसेविका एवं अनहद फाउंडेशन की अध्यक्षा बहन शैलजा यादव द्वारा 'मनुष्य के ज…

  